На основу члана 203. Закона о здравственој заштити („Сл. гласник РС“, бр. 25/2019 и 92/2023-аутентично тумачење), члана 32. Закона о локалној самоуправи („Сл. гласник РС“, број 129/2007, 83/2014-др.закон, 101/2016-др.закон, 47/2018 и 111/2021-др.закон) и члана 40. и 152. Статута општине Владичин Хан („Сл. гласник града Врања“, бр. 4/2019 и 28/2022) Скупштина општине Владичин Хан, на седници одржаној дана 1. априла 2024. године, донела је

**ОДЛУКУ**

**О ОБЕЗБЕЂИВАЊУ РАДА МРТВОЗОРСКЕ СЛУЖБЕ НА ТЕРИТОРИЈИ ОПШТИНЕ ВЛАДИЧИН ХАН**

**Члан 1.**

Овом одлуком уређује се организација стручног утврђивања времена и узрока смрти лица умрлих изван здравствене установе на територији општине Владичин Хан, начин утврђивања накнаде за обављене услуге, као и друга питања од значаја за стручно утврђивање времена и узрока смрти умрлих изван здравствене установе и издавање потврде о смрти.

**Члан 2.**

Стручно утврђивање времена и узрока смрти лица умрлих изван здравствене установе и издавање потрвде о смрти на територији општине Владичин Хан обављају доктори медицине Дома здравља Владичин Хан.

**Члан 3.**

Дом здравља Владичин Хан доставља Општинском већу општине Владичин Хан предлог-списак са најмање 3 доктора медицине који ће обављати послове стручног утврђивања времена и узрока смрти лица умрлих изван здравствене установе и издавања потврда о смрти на територији општине Владичин Хан за сваку календарску годину.

 Предлог-списак доктора медицине доставља се до краја текуће године за наредну календарску годину.

 Општинско веће општине Владичин Хан на основу списка из става 1. овог члана за сваку календарску годину доноси решење о одређивњу доктора медицине за стручно утврђивање времена и узрока смрти лица умрлих изван здравствене установе и издавања потврда о смрти на територији општине Владичин Хан, са којима ће се ближа права и обавезе регулисати уговором.

 Решење из става 3. овог члана може се мењати по захтеву Дома здравља Владичин Хан.

 Решење о одређивању доктора медицине који ће обављати послове стручног утврђивања времена и узрока смрти лица умрлих изван здравствене установе и издавања потврда о смрти, као и његове измене, доставља се докторима медицине који су одређени да врше послове мртвозорства, ЈП За комунално уређење општине Владчин Хан, Полицијској станици у Владичином Хану и здравственој инспекцији.

**Члан 4.**

 Доктори медицине из члана 3. ове одлуке, у складу за одредбама Закона о здравственој заштити и другим прописима који регулишу ову област, врше преглед и утврђивање времена и узрока смрти лица умрлих изван здравствене установе и издају потврду о смрти.

**Члан 5.**

 Утврђивање времена и узрока смрти и издавања потврде о смрти мртвозорник врши по позиву Полицијске станице или лица које је по закону дужно да пријави чињеницу смрти.

 Мртвозорник је дужан да у року од 12 сати од примљеног позива изврши непосредни преглед умрлог лица, утврди време и узрок смрти и изда потврду о смрти.

**Члан 6.**

 Средства за преглед умрлих лица и стручно утврђивање времена и узрока смрти лица умрлих изван здравствене установе и издавање потврда о смрти, обезбеђују се у буџету општине Владичин Хан.

 Висину накнаде за предглед умрлог лица и стручно утврђивање времена и узрока смрти лица умрлих изван здравствене установе и издавање потврда о смрти, одређује Општинско веће општине Владичин Хан.

 Накнада из претходног става обухвата накнаду за: пасивно дежурство, излазак на терен, стручни рад доктора медицине и издавања потврде о смрти.

**Члан 7.**

 Дом здравља Владичин Хан дужан је да уредно евидентира све случајеве утврђивања времена и узрока смрти лица умрлих изван здравствене установе кроз Протокол умрлих.

 Исплата накнаде за предглед умрлог лица и стручно утврђивање времена и узрока смрти лица умрлих изван здравствене установе и издавање потврда о смрти врши се до 15-ог у месецу за претходни месец.

 Ислата се врши сваком мртвозорнику понаособ.

**Члан 8.**

Ова одлука ступа на снагу осмог дана од дана објављивања у „Службеном гласнику града Врања”.

**СКУПШТИНА ОПШТИНЕ ВЛАДИЧИН ХАН**

**Број: 06-28/4/24-I**

**Дана: 1. април 2024. године**

 **ПРЕДСЕДНИЦА,**

 **Данијела Поповић**